
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. július 25-i rendkívüli ülésére)
TÁRGY: A KISKŐRÖSI SPORTIGAZGATÓSÁG ÉS A KISKŐRÖSI ÓVODÁK FELADATAINAK ÁTSZERVEZÉSÉRŐL SZÓLÓ 139/2013. SZ. KÉPVISELŐ-TESTÜLETI HATÁROZAT MEGERŐSÍTÉSE ÉS MÓDOSÍTÁSA
A Képviselő-testület 2013. augusztus 29. napján hozott 139/2013. számú Képviselő-testületi határozatában többek között úgy döntött, hogy a gazdaságosabb működtetés érdekében a Kiskőrösi Sportigazgatóságnál 2 fő gépkocsivezető munkakört, a Kiskőrösi Óvodáknál 1 fő karbantartó/fűtő munkakört szüntet meg. A munkakörök megszüntetése ténylegesen 3 fő létszámcsökkentést eredményezett.

Magyarország 2014. évi központi költségvetéséről szóló 2013. évi CCXXX. törvény 3. melléklet 6. pontja szerint a központi költségvetés hozzájárulást biztosít a települési önkormányzatnak az általa fenntartott intézményben biztosított feladatellátás ésszerű megszervezése folytán felszabaduló létszám miatti, 2013. szeptember 30. napját követően hozott döntéseikhez kapcsolódó 2013. és 2014. években esedékes jogszabályi kötelezettségei teljesítéséhez, A támogatás a tényleges létszámcsökkentést megvalósító jogviszony megszűntetése miatt fizetendő, munkavégzés alóli felmentése idejére járó felmentési illetményre, de legfeljebb hat havi felmentési illetményre és annak szociális hozzájárulási adójára, továbbá a jogszabály szerinti végkielégítés és szociális hozzájárulási adó teljes összegének 75 %-ára, de legfeljebb 4 millió forintra igényelhető. 

A települési önkormányzatok helyi szervezési intézkedéseihez kapcsolódó támogatásról szóló 5/2014. (I. 31.) BM rendelet alapján a fenti létszámcsökkentés miatt keletkezett fizetési kötelezettségek finanszírozására támogatási igényt – amelynek összege: 2.691.489- Ft – nyújtottunk be a Magyar Államkincstárhoz.

A Magyar Államkincstár Bács-Kiskun Megyei Igazgatósága 2014. július 18. napján kelt, BAC/10612-2/2014. számú átiratában hiánypótlásra szólította fel az Önkormányzatot. A hiánypótlási felszólítás szerint meg kell erősítenie a Képviselő-testületnek a 2013. augusztus 29-i ülésén hozott 139/2013. számú döntését, mivel a 2013. évi CCXXX. törvény szerint csak a 2013. szeptember 30. napját követően hozott döntésekhez kapcsolódóan lehet támogatási igényt benyújtani, valamint módosítani, és kiegészíteni kell a 139/2013. számú Képviselő-testületi határozatot az alábbiakkal:

· a közalkalmazott kinevezése szerinti munkakörében történő továbbfoglalkoztatására és az önkormányzat költségvetési szerveinél és polgármesteri hivatalnál a meglévő üres álláshelyeken, az előreláthatólag megüresedő álláshelyeken, illetve szervezeti változás, feladatátadás következtében az önkormányzat fenntartói körén kívüli munkáltatónál a munkaviszonyban töltött ideje folyamatosságának megszakítása nélküli foglalkoztatására nincs lehetőség, 
· a megszüntetett közalkalmazotti munkakörök legalább öt évig nem kerülnek visszaállításra.
A megerősített, módosított és kiegészített testületi határozatot a hiánypótlási felszólítás kézhezvételét követő 8 napon belül kell a Magyar Államkincstár Bács-Kiskun Megyei Igazgatóságához eljuttatni.
A fentiek alapján a támogatás igénybevétele érdekében javaslom a Képviselő-testületnek, hogy a határozat-tervezetben foglaltak szerint döntsön.

Kiskőrös, 2014. július 23.
Domonyi  László sk.
          polgármester
HATÁROZAT-TERVEZET

1. Képviselő-testület – a 139/2013. sz. Képv. test. határozatát megerősítve - továbbra is egyetért azzal, hogy a Kiskőrösi Sportigazgatóság engedélyezett létszáma 2013. szeptember 1. napjáról 30,5 fő, 2013. október 1. napjától 28, 5 fő, a Kiskőrösi Óvodák engedélyezett létszáma 2013. szeptember 1. napjától 58 fő, 2013. október 1. napjától 55 fő legyen.
2. A Képviselő-testület a 139/2013. sz. Képviselő-testületi határozat 2. és 4. pontjait az alábbiak szerint módosítja, valamint kiegészíti az 6. ponttal:
„ 2. A Képviselő-testület felkéri a Kiskőrösi Sportigazgatóság vezetőjét, hogy 2013. október 1. napjától az 1 fő 8 órás pályamunkás, az 1 fő 4 órás karbantartó, valamint 2 fő 8 órás gépkocsivezető munkakör megszűntetésével; az 1 fő 8 órás gazdasági ügyintézői munkakör 4 órás státusszá történő módosításával, a 2 fő 8 órás karbantartó/fűtő munkakör átvételével, valamint 2013. szeptember 1. napjától az 1 fő 8 órás és 1 fő 6 órás konyhai kisegítő felvételével kapcsolatos munkáltatói és egyéb intézkedéseket tegye meg. A Képviselő-testület a 2 fő 8 órás gépkocsivezető közalkalmazott kinevezése szerinti munkakörében történő továbbfoglalkoztatását és az önkormányzat költségvetési szerveinél és polgármesteri hivatalánál a meglévő üres álláshelyeken, az előreláthatólag megüresedő álláshelyeken, illetve szervezeti változás, feladatátadás következtében az önkormányzat fenntartói körén kívüli munkáltatónál munkaviszonyban töltött idejük folyamatosságának megszakítása nélküli foglalkoztatását biztosítani nem tudja.
4.A Képviselő-testület felkéri a Kiskőrösi Óvodák vezetőjét, hogy 2013. október 1. napjával 2 fő 8 órás karbantartó/fűtő a Kiskőrös Sportigazgatósághoz való áthelyezésével, 1 fő 8 órás karbantartó/fűtő munkakör megszűntetésével,valamint  a nemzeti köznevelésről szóló 2011. évi CXC. törvény 2. számú mellékletének figyelembe vételével 2013. szeptember 1. napjával a 4 fő 8 órás pedagógiai asszisztens és 1 fő 8 órás óvodapedagógus felvételével kapcsolatos munkáltatói és egyéb intézkedéseket tegye meg. A Képviselő-testület az 1 fő 8 órás karbantartó/fűtő közalkalmazott kinevezése szerinti munkakörében történő továbbfoglalkoztatását és az önkormányzat költségvetési szerveinél és polgármesteri hivatalánál a meglévő üres álláshelyeken, az előreláthatólag megüresedő álláshelyeken, illetve szervezeti változás, feladatátadás következtében az önkormányzat fenntartói körén kívüli munkáltatónál munkaviszonyban töltött ideje folyamatosságának megszakítása nélküli foglalkoztatását biztosítani nem tudja.

6.A Képviselő-testület egyetért azzal, hogy a határozat 2. és 4. pontjai szerinti megszüntetett közalkalmazotti munkakörök legalább öt évig nem kerülnek visszaállításra.”

Felelős:
polgármester

Határidő: 
azonnal

Ennek megfelelően a 139/2013. sz. Képv. test. határozat, a módosításokkal egységes szerkezetben, a következőket tartalmazza:

1. Kiskőrös Város Képviselő-testülete egyetért azzal, hogy 2013. szeptember 1. napjától 30,5 fő, 2013. október 1. napjától a Kiskőrösi Sportigazgatóság engedélyezett létszáma 28,5 fő.

2. A Képviselő-testület felkéri a Kiskőrösi Sportigazgatóság vezetőjét, hogy 2013. október 1. napjától az 1 fő 8 órás pályamunkás, az 1 fő 4 órás karbantartó, valamint 2 fő 8 órás gépkocsivezető munkakör megszűntetésével; az 1 fő 8 órás gazdasági ügyintézői munkakör 4 órás státusszá történő módosításával, a 2 fő 8 órás karbantartó/fűtő munkakör átvételével, valamint 2013. szeptember 1. napjától az 1 fő 8 órás és 1 fő 6 órás konyhai kisegítő felvételével kapcsolatos munkáltatói és egyéb intézkedéseket tegye meg. A Képviselő-testület a 2 fő 8 órás gépkocsivezető közalkalmazott kinevezése szerinti munkakörében történő továbbfoglalkoztatását és az önkormányzat költségvetési szerveinél és polgármesteri hivatalánál a meglévő üres álláshelyeken, az előreláthatólag megüresedő álláshelyeken, illetve szervezeti változás, feladatátadás következtében az önkormányzat fenntartói körén kívüli munkáltatónál a munkaviszonyban töltött idejük folyamatosságának megszakítása nélküli foglalkoztatását biztosítani nem tudja.

3. A Képviselő-testület egyetért azzal, hogy 2013. szeptember 1. napjától a Kiskőrösi Óvodák engedélyezett létszáma 58 fő, 2013. október 1. napjától 55 fő.

4. A Képviselő-testület felkéri a Kiskőrösi Óvodák vezetőjét, hogy 2013. október 1. napjával 2 fő 8 órás karbantartó/fűtő áthelyezésével, 1 fő 8 órás karbantartó/fűtő munkakör megszűntetésével,valamint  a nemzeti köznevelésről szóló 2011. évi CXC. törvény 2. számú mellékletének figyelembe vételével 2013. szeptember 1. napjával a 4 fő 8 órás pedagógiai asszisztens és 1 fő 8 órás óvodapedagógus felvételével kapcsolatos munkáltatói és egyéb intézkedéseket tegye meg. A Képviselő-testület az 1 fő 8 órás karbantartó/fűtő közalkalmazott kinevezése szerinti munkakörében történő továbbfoglalkoztatását és az önkormányzat költségvetési szerveinél és polgármesteri hivatalánál a meglévő üres álláshelyeken, az előreláthatólag megüresedő álláshelyeken, illetve szervezeti változás, feladatátadás következtében az önkormányzat fenntartói körén kívüli munkáltatónál munkaviszonyban töltött ideje folyamatosságának megszakítása nélküli foglalkoztatását biztosítani nem tudja.
5. A Képviselő-testület felkéri a polgármestert, hogy az önkormányzat 2013. évi költségvetési rendeletének módosítását a fentieknek megfelelően nyújtsa be. 

6. A Képviselő-testület egyetért azzal, hogy a határozat 2. és 4. pontjai szerinti megszüntetett közalkalmazotti munkakörök legalább öt évig nem kerülnek visszaállításra.”

Felelős:
polgármester

Határidő: 
azonnal

